ORIENTACINĖ TECHNINĖ SPECIFIKACIJA
1. Pirkimų pagal dinaminę pirkimų sistemą (toliau  DPS) objektas yra negyvenamųjų pastatų išorės ir vidaus patalpų remonto darbai (toliau  Darbai). Konkretūs reikalavimai įsigyjamam Pirkimo objektui bus pateikiami konkretaus pirkimo, vykdomo DPS pagrindu, dokumentuose.  Pažymėtina, kad šio DPS pagrindu konkretūs perkami darbai gali būti iš šių statybos darbų sričių pagal STR 1.06.01:2016 „Statybos darbai. Statinio statybos priežiūra“:
1.1. Bendrieji statybos darbai: žemės darbai (statybos sklypo reljefo tvarkymas, pamatų duobių, iškasų, tranšėjų kasimas ir užpylimas); statybinių konstrukcijų (gelžbetonio, betono, metalo, mūro, medžio ir kitų) statyba ir montavimas; hidroizoliacija; stogų įrengimas; apdailos darbai[footnoteRef:1]; kiti panašaus profilio darbai. [1:  Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, fasadų, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.] 

1.2. Specialieji statybos darbai:
	1.2.1. mechanikos darbai (vandentiekio ir nuotekų šalinimo tinklų tiesimas; betranšėjis inžinerinių tinklų tiesimas; statinio vidaus vandentiekio ir nuotekų šalinimo inžinerinių sistemų įrengimas; šilumos tiekimo tinklų tiesimas; šilumos gamybos įrenginių montavimas; statinio šildymo, vėdinimo, oro kondicionavimo inžinerinių sistemų įrengimas;  statinių vidaus gaisrinio vandentiekio sistemų įrengimas, stacionariųjų gaisrų gesinimo sistemų įrengimas,  lauko gaisrinio vandentiekio tinklų įrengimas, dūmų ir šilumos valdymo sistemų įrengimas; kiti panašūs darbai);
	1.2.2. elektrotechnikos darbai (elektros energijos tiekimo ir skirstymo įrenginių montavimas; elektros tinklų (išskyrus žemos ir vidutinės įtampos) tiesimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas; kiti panašūs darbai.
1.2.3. Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, fasadų, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.
2. Darbų atlikimo terminai bus nustatomi prieš pradedant vykdyti pirkimą pagal DPS, atsižvelgiant į pirkimo objekto sudėtingumą, Darbų apimtis ir kt. aplinkybes. Darbų atlikimo terminas bus nustatomas ne trumpesnis nei 10 (dešimt) darbo dienų, bet ne ilgesnis nei 3 (trys) mėnesiai. Konkretus darbų atlikimo terminas bus nustatomas konkretaus pirkimo atveju.
3. DPS skaidoma į šias kategorijas:
	1 kategorija: / negyvenamieji pastatai, esantys kultūros paveldo objekto teritorijoje, jo apsaugos zonoje ir vietovėje (ypatingi statiniai);
	2 kategorija: / negyvenamieji pastatai, nesantys kultūros paveldo objekto teritorijoje, jo apsaugos zonoje ir vietovėje (ypatingi statiniai);/
	3 kategorija: / negyvenamieji pastatai, esantys kultūros paveldo objekto teritorijoje, jo apsaugos zonoje ir vietovėje (neypatingi statiniai);/
	4 kategorija: / negyvenamieji pastatai, nesantys kultūros paveldo objekto teritorijoje, jo apsaugos zonoje ir vietovėje (neypatingi statiniai);/
4. Darbų atlikimo vieta – visa šalies teritorija (Vilniaus, Kauno, Panevėžio ir Klaipėdos regionuose esantys pastatai). Konkreti darbų atlikimo vieta bus nustatoma konkretaus pirkimo metu.
